Omlægning af Kollektiv Trafik i Studstrup.


Klage til ombudsmanden J.nr.2012-1029-5091/STM4
Vedrørende endestationens (om)vej til placering på Århus Vands område i Studstrup.
Sagsforløb kort fortalt:

                                          Studstrup 04-11-2012
Kollektiv Trafik (KT) udliciterede, uden borgernes vidende, en ny endestation uden for byen. 
Argumentet var, at man kunne løse et, for borgerne ukendt ”trafiksikkerhedsproblem” på den mere end 35 år gamle bussløjfe, samtidig med at man fik plads til et chaufføropholdsrum.

Den decentrale placering af endestationen gav imidlertid for lang vej at gå for de små skolebørn. Løsningen mødte også stor modstand blandt borgerne, bl.a. gennem foretræde for Teknisk Udvalg (TU). Desuden gjorde borgerne KT bekendt med at kommunen ikke ejede det pågældende areal.
KT valgte nu, med anbefaling fra TU, Århus Vands område midt i byen til en ny endestation. Denne placering kombineret med projektering af en rundkørsel i krydset tæt på gjorde, at man undgik det tidligere omtalte ”trafiksikkerhedsproblem.”
Efter mange overvejelser går KT imidlertid også bort fra rundkørselløsningen, efter en nabo med småbørn anbefalede at der blev lavet en uvildig sikkerhedsvurdering af rundkørslen og den nuværende bussløjfe. Trafik og Veje (TV) kunne herefter se, at det blev billigere at sikkerhedsopgradere den  gamle bussløjfe løsning frem for at etablere en ny rundkørsel.  Bussløjfen bliver derfor bibeholdt.
En amputeret buslomme (kun med plads til én bus) er nu etableret 100 m fra den gamle buslomme (som kunne rumme 2 busser). Når der holder en ekstra bus, overholdes vejreglerne ikke!
Det var Borgerforeningen, der foreslog placeringen på Århus Vands område, men betingede sig, at de berørte borgere blev hørt . De berørte borgere blev imidlertid aldrig hørt og er nu utilfredse med uroen, støjen og forureningen.

Formanden for Århus Vand hedder Ango Winther (AW), han er desuden næstformand i TU og ansat som planlægger i KT.  Ifølge TV har AW ikke været involveret i omlægning af den kollektive trafik af frygt for inhabillitet..
I Kommunens redegørelse fremgår det, at borgerne har været inddraget. Det passer ikke. Borgerne har fra starten af appelleret til dialog, men har måttet kæmpe sig til indflydelse. 
Skjult dagsorden?
En dagsorden, der f.eks. hedder reduktion af køretider passer godt sammen med forløbet af dette projekt!

Nedlæggelse af Bussløjfen med de tilhørende 4 stop kunne formentlig spare 4 minutter.
Alternativt kunne etablering af rundkørslen formentlig spare 3 minutter.

Hvad har KT opnået i dette projektforløb ud over at havde brugt en masse tid og penge på projekteringsarbejde?
Jo KT har opnået at spare ca.1 minuts gå tid ved at flytte buslommen 100 m. Samtidig har KT opnået at få nogle meget utilfredse naboer til den nye buslomme. 
Havde KT bibeholdt den gamle endestations placering sammen med den valgte placering af chaufføropholdsrummet havde det set anderledes ud. Afstanden på de 100 m svarer til den afstand chaufførerne på vor gamle linie56 havde på rutebilstationen.

Nu, et år efter sikkerhedsvurderingen, er der intet sket på sikkerhedsområdet i forhold til bussløjfen. Gættet på at dagsordenen havde med køretiderne at gøre og ikke sikkerhed er måske ikke skudt helt forbi?

